text: Ledige aktiveres i køkkenet
  17 oktober 2013 kl. 14.35
  Hedensted har skiftet den klassiske aktivitering af ledige ud med en tur i køkkenet. Nu får de arbejdsssøgende et tilbud om en sundere livsstil. spis noget andet mad, tab nogle kilo, få det bedre, genvind lysten til et job.
  I Hedensted kommune er de trætte af, at de overvægtige ikke kan få et job, når de først er blevet ledige. Derfor bliver de sendt på et kursus, hvor de lærer at ændre livsstil og få mere selvtillid.
  Det medfører eksempelvis en tur i køkkenet, hvor de ledige lærer at leve sundere.
  Spis noget andet mad, tab nogle kilo, få det bedre, genvind lysten til et job ? lyder opskriften.
  Og det har været en succes. Flere af de deltagende fortæller, at de har fået meget mere mod på det hele.
  